Pueblo cheorchián - Biquipedia, a enziclopedia libre

# Pueblo cheorchián

### De Biquipedia

Pueblo cheorchián (ქართველები Kartvelebi)
Poblazión total: | 6 millons (estim.)

Rechions con poblazions importans:

Cheorchia

Turquía
Rusia
Estatos Unitos
Irán
Azerbaiyán

Idiomas: | Cheorchián

Relichions:

Cristianismo:

- Ilesia ortodocsa cheorchiana
- Catolizismo cheorchián

Islam

Pueblos relazionatos:

Altros pueblos surcaucasicos:

- Suans
- Las

Lo pueblo cheorchián ye un pueblo surcaucasico, d'orichen bien antico. O suyo numero ye estimato en bels 6 millons, a mayor parti d'os cuals abitan Cheorchia (á on que composan més d'o 80% d'a poblazión), pero tamién en bi ha comunidaz prou importans á Turquía, Rusia u Azerbaiyán.

## [Editar] Nombre

Es cheorchians se claman á éls mesmos Kartvelebi (ქართველები), á la suya tierra Sakartvelo (საქართველო) e á lo suyo idioma Kartuli (ქართული), nombre acumulato ta un lechendario abampasato Kartlos, pai eponimo d'a nazión e bisnieto d'o personache biblico Chafet.

O nombre de cheorchians, con que se conoixen á cuasi toz es idiomas d'o mundo, s'atribuyiba t'o santo patrón San Chorche, pero pareix que ye una error. A etimolochía ye inzierta, si bien poderba deribar d'o grieco Geōrgía (Γεωργία).

## [Editar] Descripzión

Muller cheorchiana con bestito tradizional

Antropolochicamén, es cheorchians son una etnia caucasiana, d'o grupo balcanocaucasián, compuesto d'espeso per personas d'alzaria meya u meya-alta, constituzión esbelta, pigmentazión clarisca e pelo e güellos escuros.

## [Editar] Idioma

Se beiga l'articlo Idioma cheorchián.

O cheorchián ye un idioma d'a familia de luengas surcaucasicas u kartulianas. Ye un d'os idiomas d'o mundo que conta con alfabeto propio esclusibo, l'alfabeto cheorchián.

## [Editar] Cultura e soziedat

### [Editar] Relichión

A relichión prinzipal ye a cristiana, estando-ne o país un d'os primers á combertir-se á o cristianismo, en l'año 327. A branca mayoritaria ye a Ilesia ortodocsa cheorchiana, pero tamién bi ha catolicos cheorchians.

### [Editar] Danza

Bi ha uns cuantos danzes tipicos d'os cheorchians, d'entre os cuals:

- o kartuli, danze romantico de difízil tecnica, danzato per una parella e remerador d'un casamiento;
- o khorumi u jorumi, danze prozedén d'a rechión d'Acharia, d'orichen belico;
- o khevsuruli, un d'os danzes montañeses més conoixitos e tipicos de Cheorchia, que consiste á una representazión bigorosa d'a baralla entre dos ombres per una muller.

## [Editar] Estoria

Xota Rustaveli, poeta cheorchián d'o sieglo XI

Se beiga l'articlo Estoria de Cheorchia.

A estoria suya recula enta tiempos preistoricos, anteriors á la creyazión d'os anticos reinos cheorchians de Colquida e Iberia d'o sieglo XIII aC., fendo d'os cheorchians un d'os pueblos actuals con més tradizión estorica. Es anticos griecos e romans conoixoron es cheorchians per os nombres de colquidos e iberos. Muitos estoriadors, antropologos, arqueologos e lingüistas s'enziertan á dizir que es abampasatos d'os cheorchians actuals, as tribus protokartulianas, abitoron o sur d'o Caucaso e o norte d'Asia Menor den d'o Neolitico.

Bels estoriadors e eruditos n'o sieglo XIX relazionoron lingüisticamén e cultural es protokartulians con os pueblos preindoeuropeus d'Europa (etruscos, protobascos, etz.).

Retrieved from "http://an.wikipedia.org../../../p/u/e/Pueblo_cheorchi%C3%A1n.html"

Categorías: Pueblos surcaucasicos | Pueblos d'o Caucaso | Etnias á Turquía | Etnias á Rusia

##### Views

- Articlo
- Descusión
- Current revision

##### Rechirar

##### Atras luengas

- Azərbaycan
- Bosanski
- Deutsch
- English
- Esperanto
- Suomi
- Français
- עברית
- Italiano
- ქართული
- Polski
- Română
- Русский
- Srpskohrvatski / Српскохрватски
- Српски / Srpski
- Svenska
- Türkçe